armvectores/hy_wikipedia_2023 huggingface dataset:
Հայկական երկրաբանական ընկերություն

Հայկական երկրաբանական ընկերություն, գիտական, հասարակական կազմակերպություն։ Հիմնադրվել է 1968 թվականին, Երևանում։ Ընկերության անդամ են երկրաբանության և հարակից գիտությունների բնագավառում տեսական կամ գործնական աշխատանք կատարողները։


== Էությունը ==
Հայկական երկրաբանական ընկերության հիմնական խնդիրներն են պրոպագանդել ու տարածել երկրաբանական գիտությունների նվաճումները, աջակցել դրանց արմատավորմանը, երկրաբանական ԳՀ արտադրական կազմակերպությունների ու ուսումնական հաստատությունների աշխատանքների միասնականացմանը, կազմակերպել երկրաբանական գիտությանը վերաբերող խորհրդակցություններ, գիտաժողովներ։ 
Բարձրագույն մարմինը կոնֆերանսն է։ Ունի ավելի քան 400 անդամ։ 1977 թվականից հրատարակում է «Աշխատություններ» (ռուս.), գիտական ժողովածուն։ Նախագահներ են եղել Ա. Ասլանյանը, Ռ. Կարապետյանը, Ռ. Ջրբաշյանը (1993 թվականից)։


== Աղբյուր ==
Հայկական Համառոտ Հանրագիտարան. Հ տառով հոդվածները
Պերկովկա

Պերկովկա (ուկրաիներեն՝ Перківка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1670 թվականին։
2001 թվականի տվյալներով Պերկովկա գյուղում բնակվում էր 22 մարդ։ Բնակավայրը զբաղեցնում է 0,438 կմ² տարածք։ Բնակչության խտությունը կազմում էր 50,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալիբեկլի Ջումշուդ

Մալիբեկլի Ջումշուդ (ադրբ.՝ Malıbəyli Cümşüd, 1845, Malıbəyli, Շուշիի գավառ, Կասպիական մարզ, Ռուսական կայսրություն - 1915, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն), ադրբեջանցի խանենդե, Ղարաբաղյան մուղամի դպրոցի ներկայացուցիչ։


== Կենսագրություն ==
Մալիբեկլի Ջումշուդը ծնվել է 1845 թվականին Մալիբեկլի գյուղում։ Ջումշուդը, ով 4-5 տարեկանում կորցրել է հորը, որոշ ժամանակ աշխատել է որպես ձիապահ։ Հետագայում նա սկսել է հետաքրքրվել երաժշտությամբ և թառահար Բախշիի հետ կատարել ժողովրդական երգեր։ 20-21 տարեկանում նա արդեն որպես խանենդե հրավիրվում էր երաժշտական ​​մեջլիսներին ։ 
Ջումշուդ Մալիբեկլիի ռեպերտուարում եղել են «Սեգահ», «Շահնազ», «Օրթա Մահուր», «Ղարաբաղի շիքյաստա», «Շուշտար», «Հեյրատի», «Օվշարը» մուղամները։ Մուղամներից բացի, Ջումշուդ Մալիբեկլին կատարել է նաև ժողովրդական երգեր։ 
Ղազալներ և երկտողեր ընտրելով Մալիբեկլի Ջումշուդն հիմնականում դիմել է Մոլլա Փանահ Վագիֆի, Խուրշիդբանու Նաթավանի և Աշուղ Ալասգարի ստեղծագործություններին։ Նրան մի քանի անգամ թառահար Ջավադ բեկ Ալիբեկ օկլի և քամանչահար Կարապետի հետ հրավիրել են հարսանեկան մեջլիսների Իրանի Թավրիզ, Ռեշտ, Անզալի և Ղազվին քաղաքներում։ 
Երգչուհին մասնակցել էր նաև ներկայացումների և «Արևելյան համերգների»։ Այդ ներկայացումներից ու համերգներից հավաքված գումարը հիմնականում ուղղվել է ուսանողների կարիքները հոգալու համար։ 
1913 թվականին Կիևում գործող «Էկստրաֆոն» բաժնետիրական ընկերությունից հրավեր ստանալով՝ Ջումշուդը մեկնել էր Կիև, որտեղ գրամոֆոնի լիսեռի վրա ձայնագրել է «Սեգահ», «Մահուր», «Ռաստ» մուղամներ։  
Ջումշուդ Մալիբեկլին մահացել է 1915 թվականին, 70 տարեկան հասակում։


== Տես նաև ==
Խան Շուշինսկի
Իսլամ Ռզաև
Հաջի Հուսու


== Ծանոթագրություններ ==
I See Fire

I See Fire, «Հոբիթ։ Սմոգի պարապուտը» ֆիլմի երգը։ Երգը գրել և կատարում է Էդ Շիրանը։ Թողարկվել է 2013 թվականի նոյեմբերի 5-ին։ Այդ ժամանակ էլ թողարկվել է երգի տեսահոլովակը։ Մեծ Բրիտանիայի հիթ-շքերթում երգը գրավել է 13-րդ հորիզոնականը։ Նոր Զելանդիայում Էդ Շիրանի երգը զբաղեցրել է առաջին հորիզոնականը։ Այն նաև առաջադրվել է «Satellite Award» մրցանակի որպես լավագույն օրիգինալ երգ։


== Հիթ-շքերթներ ==


=== Տարեվերջյան հիթ-շքերթներ ===


== Ծանոթագրություններ ==
Պետրովկա (գյուղ, Շևչենկոյի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Խարկովի մարզի Շևչենկոյի շրջանում։ Բնակավայրը նախկինում նաև անվանվել է Պետրովսկի, Լապտևկա։ Հիմնադրվել է 1825 թվականին։
2001 թվականի տվյալներով Պետրովկա գյուղում բնակվում էր 609 մարդ։ Բնակավայրը զբաղեցնում է 1,01 կմ² տարածք։ Բնակչության խտությունը կազմում էր 602,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արմեն Մարտիրոսյան (երգահան)

Արմեն Մարտիրոսյան (փետրվարի 25, 1963(1963-02-25), Երևան, Հայկական ԽՍՀ, ԽՍՀՄ), հայ երգահան, կոմպոզիտոր, պրոդյուսեր։


== Կենսագրություն ==
Արմեն Մարտիրոսյանը ծնվել է 1963 թվականի փետրվարի 25-ին, Երևան քաղաքում։ 1970-1975 թվականներին սովորել է Երևանի Ալեքսանդր Սպենդիարյանի անվան երաժշտական դպրոցում, իսկ 1980-1985 թվականներին Երևանի Կոմիտասի անվան պետական կոնսերվատորիայի կոմպոզիցիայի բաժնում, եղել է Էդվարդ Միրզոյանի դասարանում։ 1985-1990 թվականներին աշխատել է Երևանի գեղագիտական դաստիարակչական կենտրոնում, իսկ 1991-1992 թվականներին՝ որպես երաժշտական ղեկավար Հայաստանի պետական ջազային նվագախմբում։ Արմեն Մարտիրոսյանն իր երաժշտական գործունեությունը ծավալել է  Հայաստանում, Շվեյցարիայում, ԱՄՆ-ում, Ռուսաստանում, Էստոնիայում, Վրաստանում, Սիրիայում և այլ երկրներում։ 1991-1995 թվականներին աշխատել է Շվեյցարիայում՝ որպես դաշնակահար, կոմպոզիտոր և գործիքավորող, իսկ 1995-1997 թվականներին Հայաստանի Երգի պետական թատրոնում աշխատել է որպես գործիքավորող։ 
1997-2011 թվականներին եղել է Հայաստանի պետական ջազային նվագախմբի գեղարվեստական ղեկավարը և դիրիժորը։ Այդ ընթացքում  նվագախումբը մասնակցել է բազմաթիվ փառատոների, ելույթ է ունեցել աշխարհահռչակ դաշնակահար և կոմպոզիտոր Չիկ Կորեայի հետ։
2006 և 2010 թվականներին եղել է «Եվրոտեսլիլ» երգի միջազգային մրցույթում Հայաստանը ներկայացնող երգերի երաժշտությունների հեղինակը («Without you love», «Apricot stone»)։  «Կարմիր, կապույտ, ծիրանագույն», «Հայաստանը դու ես», «Կիլիկիա» և այլ ստեղծագործությունների հեղինակ է։

2006 թվականին Հայաստանի ազգային երաժշտական մրցանակաբաշխության ժամանակ Արմեն Մարտիրոսյանի «Կարմիր, կապույտ, ծիրանագույն» երգն արժանացել է «Տարվա լավագույն երգ» մրցանակին։ Որպես կոմպոզիտոր և գործիքավորող մոտ 300 ստեղծագործության հեղինակ է։
Մի շարք ֆիլմերի, ներկայացումների երաժշտությունների հեղինակ է, այդ թվում՝ «Տեր Ողորմյա», «Խաթաբալադա» ներկայացումների։

Արմեն Մարտիրոսյանի հայտնի ստեղծագործություններից են նաև «Mauntain Dance», «Masisamba», «Eastern Blues» և այլն։ 2002 թվականից հանդիսացել է Երևանի Կոմիտասի անվան պետական կոնսերվատորիայի պրոֆեսոր, համագործակցել է  Ալ Ջարունի, Շառլ Ազնավուրի, Չիկ Կորեանի, Ջիվան Գասպարյանի, Հերբի Հենքոքի և այլ երաժիշտների հետ։
2007 թվականին արժանացել է Հայաստանի մշակույթի և երիտասարդության նախարարության ոսկե մեդալի և Հայաստանի արվեստի վաստակավոր գործչի կոչման, իսկ 2008 թվականին՝ Հայաստանի «Մովսես Խորենացի» մեդալին։ 2010 թվականին տեղափոխվել է Կանադայի Վանկուվեր քաղաք, որտեղ աշխատում է սեփական ստուդիայում։


== Ծանոթագրություններ ==


== Արտաքին հղումներ ==
Մենք այսօր կանգնած ենք ինքնության կորստի վտանգի առջև. Արմեն Մարտիրոսյան
Մեզգա (Կոբոժայի վտակ)

Մեզգա (ռուս.՝ Мезга), գետ Ռուսաստանում, հոսում է Վոլոգդայի մարզում,Ուստյուժենսկի շրջանում։ Գետաբերանը տեղակայված է Կոբոժա գետի ձախ ափում 5,9 կմ հեռավորության վրա։ Գետի երկարությունը 29 կմ է։ Ավազանի տարածքը 148 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200112110000006597
Հիդրոլոգիական ուսումնասիրությունների կոդը - 110000659
Ավազանի կոդը - 08.01.02.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լումեձանե

Լումեձանե  (իտալերեն՝ Lumezzane), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 24 049 մարդ, խտությունը՝ 752 մարդ/կմ²։ Զբաղեցնում է 31 կմ² տարածք։ Փոստային ինդեքս՝ 25065/25066/25067։ Հեռախոսային կոդ՝ 030։


== Արտաքին հղումներ ==
http://www.comune.lumezzane.bs.it/scripts/pg.asp?cm=HomePage Archived 2008-02-04 at the Wayback Machine.


== Ծանոթագրություններ ==
Կուզյաև Վալենտինի անձնական կյանքը

«Կուզյաև Վալենտինի անձնական կյանքը», խորհրդային գեղարվեստական ֆիլմ, որը նկարահանել են ռեժիսորներ Իգոր Մասլեննիկովը և  Իլյա Ավերբախը։


== Սյուժե ==
Ֆիլմում խոսվում է մի տղայի մասին, որին պատահաբար կանգնեցրել են Լենինգրադի փողոցներից մեկում և առաջարկել մասնակցել «Ինչ եմ ուզում դառնալ» հաղորդմանը։ Գլխավոր հերոսը ավագ դասարանի աշակերտ Վալենտին Կուզյաևն է, որը Կուզյա մականունով անբարետես տղա է։ Հաղորդմանը մասնակցելու համար Վալենտինը պետք է լրացնի հատուկ հարցաթերթիկ, բացի այդ, Վալենտինը ստել է, որ անձնական օրագիր է վարում։ Դրանից հետո Կուզյան որոշում է արագ գրել նման օրագիր, որպեսզի հաղորդավարներն իրեն ստախոսս չհամարեն։ Անծանոթ աղջկա և հոր հետ Կուզյայի հանդիպումները ցուցադրվում են որպես նրա օրագրի էջեր։ Բացի այդ, ֆիլմում վավերագրական ոճով ցուցադրվում են Լենինգրադի բակերը, նրբանցքները, անցորդները։
Այս ֆիլմը նկարահանել են Իլյա Ավերբախը և Իգոր Մասլեննիկովը, որոնք դեռ Սցենարիստների և ռեժիսորների բարձրագույն դասընթացների ուսանողներ էին։ Ի սկզբանե Իլյա Ավերբախը նկարահանել է «Աուտ» և «Պապանյա» նովելները, իսկ «Կուզյա և Մարգարիտա» նովելը նկարահանել է Իգոր Մասլեննիկովը։


== Դերերում ==
Վիկտոր Իլիչյով – Վալենտին Կուզյաև
Թամարա Կոնովալովա – Մարգարիտա
Վերա Սոնինա – Ռաեչկա
Ավգուստ Բալտրուշայտիս – Վոլոդյա
Ալեքսեյ Կոժևնիկով – հեռուստաթղթակից
Գեորգի Շտիլ – Պյոտր Կուզյաև
Ալեքսանդր Աֆանասև – հեռուստատեսության աշխատող
Յուրի Օվսյանկո – Յուրի Պետրովիչ, ռեժիսոր
Մարիա Պախոմենկո – երգչուհի
Վլադիմիր Լոսև – Կուզյաևի հարևանը


== Ծանոթագրություններ ==


== Արտաքին հղումներ ==
Аркус Л.։ «Личная жизнь Кузяева Валентина» (ռուսերեն)։ Проект журнала «Сеанс»։ Վերցված է 2020-05-02
Շեկովիչի

Անվան այլ կիրառումների համար տե՛ս՝ Շեկովիչի (այլ կիրառումներ)Շեկովիչի (բոս․՝ Šekovići), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Բիելինա շրջանում։ Համանուն համայնքի վարչկենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 1519 մարդ։
Համայնքի բնակչության էթնիկական կազմը՝


== Ծանոթագրություններ ==
Էգր

Էգր (ֆր.՝ Aigre), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2014 թվականի դրությամբ կազմում է 1093 մարդ, բնակչության խտությունը` 165.86 մարդ/կմ²։ Բնակավայրը զբաղեցնում է 6.59 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 30 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 542 աշխատունակ (15-64 տարեկան) բնակիչ, որոնցից ակտիվ էին 375-ը, իսկ ոչ ակտիվները` 167։ Ակտիվության ցուցանիշը կազմում է 69,2 %։ 375 աշխատունակ մարդկանցից աշխատել է 314 անձ (177 տղամարդ և 137 կին)։ Գործազուրկ են եղել 61 անձ (30 տղամարդ և 31 կին)։ 167 անաշխատունակներից 25-ը եղել են աշակերտներ կամ ուսանողներ, 86-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալիշեր Ուսմանով

Ալիշեր Բուրխանովիչ Ուսմանով (ուզբ.՝ Alisher Usmonov, սեպտեմբերի 9, 1953(1953-09-09) կամ 1953, Չուստ, Namangan Region, Ուզբեկական ԽՍՀ, ԽՍՀՄ), ուզբեկական ծագմամբ ռուսական բիզնես մագնատ։ Ըստ 2015 թվականի Ֆորբս ամսագրի տվյալների՝ Ուսմանովը ճանաչվել է Ռուսաստանի ամենահարուստ մարդը՝ 14,7 մլրդ ԱՄՆ դոլար կարողությամբ և աշխարհի 58-րդ ամենահարուստ մարդը։ 2013 թվականի դեկտեմբերին Բլումբերգի՝ աշխարհի միլիարդատերերի ցանկում զբաղեցրել է 37-րդ հորիզոնականը՝ 19.6 մլրդ ԱՄՆ դոլարով։ 2014 թվականի մայիսին The Sunday Times-ը նրան ճանաչել է Միացյալ Թագավորության երկրորդ ամենահարուստ մարդը՝ 10.65 մլրդ ֆունտ կարողությամբ։
Ուսմանովն իր կարողությունը վաստակել է մետաղի և հանքերի շահագործումից ու ներդրումներից․ ռուսական արդյունաբերական կոնգլոմերատ Մետալոինվեստի ամենամեծ բաժնետերն է, որը 2006 թվականին միացավ Գազմետալ բաժնետիրական ընկերության հետ։
Նրան է պատկանում նաև Կոմերսանտ հրատարակչությունը։ Ռուսաստանի երկրորդ ամենամեծ շարժական հեռախոսակապի՝ Մեգաֆոնի և Mail.ru խմբի համասեփականատերն է։ Վերջինս ռուսախոս աշխարհում համարվում է ամենամեծ ինտերնետ ընկերությունը, որին պատկանում են Օդնոկլասսնիկի, Վկոնտակտե և այլ հայտնի վեբ պորտալների բաժնեմասեր։
Ուսմանովը Digital Sky Technologies ("DST") հիմնադրամի ամենամեծ ներդրողն է․ բաժնեմասեր ունի նաև մի շարք միջազգային տեխնոլոգիական ընկերություններում։
Սուսերամարտի միջազգային ֆեդերացիայի նախագահն է, ներդրումներ է կատարել սուսերամարտին վերաբերող ծրագրերում և նպաստել սուսերամարտի զարգացմանն ամբողջ աշխարհում He is also a shareholder in Arsenal Football Club.։ Բաժնեմաս ունի նաև Արսենալ ֆուտբոլային ակումբում։
2008 թվականի փետրվարին Մետալոինվեստը դարձավ Մոսկվայի ֆուտբոլային թիմի՝ Դինամոյի հովանավորը։ Խաղացողների շապիկներին Xerox Corporation-ի փոխարինեց Մետալոինվեստ գրուպը, որը 7 մլն ԱՄՆ դոլարանոց գործարքի մաս էր կազմում։


== Ծանոթագրություններ ==


== Արտաքին հղումներ ==
Russian Capitalist Wiki Profile Archived 2013-11-12 at the Wayback Machine. (անգլ.)
Хелен Дэвис. Лига миллиардеров Archived 2016-04-16 at the Wayback Machine. (ռուս.)
Burnin' Up

«Burnin' Up», բրիտանացի երգչուհի Ջեսսի Ջեյի երգը, որում իր մասնակցությունն ունի նաև ամերիկացի ռեփեր Թու Չեյնսը։ Այն թողարկվել է 2014 թվականի սեպտեմբերի 23-ին՝ որպես երգչուհու «Sweet Talker» կոչվող երրորդ ալբոմի երկրորդ սինգլ։ Երգը գրվել է Ջեսսի Ջեյի, Axident-ի, Էրիկ Ֆրեդերիկի, Ռիկարդ Գորասոնի, Ջեյքոբ Կաշերի, Քլոյի Անջելիդիսի, Լանչմանի Լյուիսի և Թու Չեյնսի կողմից։


== Տեսահոլովակ ==
Երգի տեսահոլովակը, որի ռեժիսորն է Հաննա Լաքս Դևիսը, նկարահանվել է 2014 թվականի օգոստոսին։ Սեպտեմբերի 24-ին երգչուհին իր Ինստագրամի էջում տեղադրում է տեսահոլովակից մի փոքր հատված, իսկ հոկտեմբերի 3-ին նրա VEVO ալիքում տեղադրվում է տեսահոլովակի նկարահանման ընթացքի տեսանյութը։ Հոկտեմբերի 8-ին կայանում է տեսահոլովակի պրեմիերան։


== Երգացանկ ==
Թվային ներբեռնում - Ռեմիքսների մինի ալբոմ«Burnin' Up» (Don Diablo Remix) - 4։30
«Burnin' Up» (Clinton Sparks Ultra Lounge Remix) - 4։09
«Burnin' Up» (Aero Chord Remix) - 3։44
«Burnin' Up» (KANT Remix Radio Edit) - 3։17
«Burnin' Up» (Gazzo Remix Radio Edit) - 4։14


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբ վիդեոհոսթինգում
Երգի բառերը Archived 2015-09-05 at the Wayback Machine. MetroLyrics կայքում
Չերվոնայա Գորկա (այլ կիրառումներ)

Չերվոնայա Գորկա, կարող է վերաբերել՝

Չերվոնայա Գորկա - գյուղ, Ուկրաինայի Խարկովի մարզի Բալակլեյայի շրջանում
Չերվոնայա Գորկա - գյուղ, Ուկրաինայի Չեռնիգովի մարզի Բորզնայի շրջանում
Չերվոնայա Գորկա - գյուղ, Ուկրաինայի Սումիի մարզի Կրոլևեցի շրջանում
Cup of China 2013

«Cup of China 2013», 2013-2014 թվականներին կայացած գեղասահքի առաջնություն (Գրան պրի)։ Անցկացվել է Չինաստանի մայրաքաղաք Պեկինում, 2013 թվականի նոյեմբերի 4-ին։ Առաջնության կազմակերպիչները եղել են Չինաստանի գեղասահքի ասոցացիայի անդամները։
Առաջնությունը կայացել է մի քանի կատեգորիաներով՝ տղամարդկանց, կանանց, զույգերով և պար սառույցի վրա։


== Արդյունք ==


=== Տղամարդկանց ===


=== Կանանց ===


=== Զույգեր ===


=== Պար սառույցի վրա ===


== Ծանոթագրություններ ==


== Արտաքին հղումներ ==
ISU GP Cup of China 2013
Նունեն, Խերվեն էն Նեյդերվետեն

Նունեն, Խերվեն էն Նեյդերվետեն (հոլ.՝ Nuenen, Gerwen en Nederwetten ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 33,88 կմ² է, բնակչությունը՝ 22.684 (2011 թ.)։ Մեկ շնչի տարեկան միջին եկամուտը 15.200 եվրո է։
Ռեգումիել դե լա Սիեռա

Ռեգումիել դե լա Սիեռա (իսպ.՝ Regumiel de la Sierra), բնակավայր և մունիցիպալիտետ Իսպանիայում։ Գտնվում է Բուրգոս պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է՝ Սիեռա դե լա Դեմանդա շրջանում։ Բնակչությունը՝ 411 մարդ (2010 թվականի տվյալներով)։ Տարածքը ՝ 21 կմ²։


== Արտաքին հղումներ ==
Regumiel
(1410) Մարգրետ

(1410) Մարգրետ (անգլ.՝ Margret), աստերոիդ աստերոիդների հիմնական գոտում։ Հայտնաբերվել է 1937 թվականի հունվարի 8-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,022095 ա. մ., առավելագույնը մոտենում է 2,7134 ա. մ. հեռավորության վրա և հեռանում 3,3308 ա. մ.։ Արեգակի շուրջ մեկ ամբողջական պտույտ է կատարում 1918,94 երկրային օրվա ընթացքում, իր ուղեծրով շարժվելով միջինում 0,187604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1410) Մարգրետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պրոխորովկա (այլ կիրառումներ)

Պրոխորովկա, կարող է վերաբերել՝

Պրոխորովկա - գյուղ, Ուկրաինայի Դոնեցկի մարզի Վոլնովախսկի շրջանում
Պրոխորովկա - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Իվանկով (այլ կիրառումներ)

Իվանկով, կարող է վերաբերել՝

Իվանկով - գյուղ, Ուկրաինայի Ժիտոմիրի մարզի Անդրուշևկայի շրջանում
Իվանկով - գյուղ, Ուկրաինայի Ժիտոմիրի մարզի Չեռնյախովսկի շրջանում
Իվանկով - գյուղ, Ուկրաինայի Վիննիցայի մարզի Յամպոլի շրջանում
Իվանկով - քաղաքատիպ ավան, Ուկրաինայի Կիևի մարզի Իվանկովի շրջանում
Մոն (Ծովափնյա Շարանտի գավառ)

Անվան այլ կիրառումների համար տե՛ս՝ Մոն (այլ կիրառումներ)Մոն (ֆր.՝ Mons), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Մատա կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17239։


== Բնակչություն ==
Համայնքի բնակչությունը 2010 թվականին կազմում էր 468 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Մոն (ֆր.)
Վիլսոն շրջան (այլ կիրառումներ)

Վիլսոն շրջան, կարող է վերաբերել՝

Վիլսոն շրջան - ԱՄՆ Թենեսի նահանգի 95 վարչական միավորներից մեկը
Վիլսոն շրջան - ԱՄՆ Տեխաս նահանգի 254 վարչական միավորներից մեկը
Լույո Բրենտանո

Լույի Բրենտանո (գերմ.՝ Lujo Brentano, դեկտեմբերի 18, 1844(1844-12-18)[…], Աշաֆենբուրգ, Ստորին Ֆրանկոնիա, Բավարիա - սեպտեմբերի 9, 1931(1931-09-09)[…], Մյունխեն, Վայմարյան Հանրապետություն)՝ գերմանացի տնտեսագետ, բարեգործ, սոցիալիզմի և պատմական դպրոցների ներկայացուցիչ տնտեսագիտության մեջ, համալսարանական պրոֆեսոր մի շարք գերմանական քաղաքներում։ Բանաստեղծ Կլեմենս Բրենտանոյի եղբորորդին, Քրիստիան Բրենտանոյի և Էմիլյա Բրենտանոյի որդին, փիլիսոփա և հոգեբան Ֆրանց Բրենտանոյի փոքր եղբայրը։


== Կենսագրություն ==
Սովորել է Աուգսբուրգի և Աշաֆենբուրգի գիմնազիաներում և 1861 թ․ տեղափոխվել Դուբլին, որտեղ մեկ տարի շարունակ լսել է համալսարանական դասախոսություններ, որից հետո իրեն նվիրել է քաղաքական տնտեսության, իրավունքի և պատմության ուսումնասիրություններին Մյունխենում, Հայդելբերգում, Վյուրցբուրգում և Հետինգենում։ Մեկ տարվա ընթացքում դարձել է Բեռլինի վիճակագրական վարժարանի անդամ, որի տնօրենը Էնգելն էր։ Վերջինիս Բրենտանոն ուղեկցել էր գիտական ճանապարհորդության Անգլիա, որտեղ առիթ էր ունեցել ծանոթանալու անգլիացի աշխատավորների դրության և հատկապես արհմիությունների հետ։ Այս ուղևորության արդյունքը դարձավ իր «Die Arbeitergilden der Gegenwart» աշխատությունը։
1871 թ․ Բեռլինի համալսարանում ավագ դոցենտ լինելուց հետո՝ 1872 թ․, նորից ուղևորվել է Անգլիա։ Նույն տարում նա ստացել է առաջարկություն Բրեսլավի համալսարանում զբաղեցնել քաղաքական գիտությունների ամբիոնի բացառիկ պրոֆեսորի պաշտոնը, որտեղ 1873 թ․ ընտրվել է շարքային պրոֆեսոր։
Եղել է Սանկտ Պետերբուրգի գիտությունների ակադեմիայի թղթակից-անդամ (1895)։
Համարվում է մի շարք գիտական աշխատությունների հեղինակ՝ «Ժամանակակից սոցիալական կարիքների պատճառերի մասին» (1889), «Գյուղատնտեսական քաղաքականություն» (1897) և այլն։ Բրենտանոն նկարագրել է սոցիալական հավասարակշռության հնարավորությունը կապիտալիզմի օրոք, հանդես է եկել որպես գործարանների օրենսդրությունների և արհմիությունների բարեփոխման կողմնակից, պաշտպանել է մենաշնորհը։


== Ծանոթագրություններ ==


== Գրականություն ==
Լույո Բրենտանոն Խորհրդային պատմական հանրագիտարանում
Լույո Բրենտանոն Ժամանակակից հանրագիտարանում
Ֆիզիկական մեծությունների ցանկ

Չափագիտության մեջ տարբերում են ֆիզիկական մեծության չափայնություն և ֆիզիկական մեծության չափման միավոր հասկացությունները։ Չափայնությունը որոշվում է օգտագործվող ֆիզիկական միավորների համակարգով, որն իրենից ներկայացնում է ֆիզիկական մեծությունների համախումբ։ Նրանք կապված են իրար հետ և մի քանիսը նրանցից ընտրված են որպես հիմնական միավոր։ ֆիզիկական մեծության միավորը այն ֆիզիկական մեխությունն է, որը՝ ըստ համաձայնության, որոշված է ընդունել հավասար մեկի։ Ֆիզիկական մեծությունների միավորների համակարգ կոչվում է հիմնական և ածանցյալ միավորների համախումբը, որը հիմնված է որոշակի համակարգի վրա։ Բերված աղյուսակում ներկայացվում է ֆիզիկական մեծությունները և իրենց միավորները։ Այդ միավորներն ընդունված են Միավորների միջազգային համակարգում, որը հիմնված է Մեծությունների միջազգային համակարգի վրա։


== Ծանոթագրություններ ==
Մելաուր

Մելաուր (վրաց.՝ მელაური), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Սամտրեդիայից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 217 մարդ։


== Ծանոթագրություններ ==
Մոտաշովկա

Մոտաշովկա (ուկրաիներեն՝ Моташівка), գյուղ Ուկրաինայի Վոլինի մարզի Լուցկի շրջանում։ Բնակավայրը նախկինում նաև անվանվել է Մատաշովկա։
2001 թվականի տվյալներով Մոտաշովկա գյուղում բնակվում էր 25 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 166,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիիռու (գյուղ, Մեռեմյաե շրջան)

Անվան այլ կիրառումների համար տե՛ս՝ ԿիիռուԿիիռու (էստ․՝ Kõõru), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պատանի երաժիշտների Եվրատեսիլ 2002

«Պատանի երաժիշտների Եվրատեսիլ 2002», եղել է պատանի երաժիշտների 11-րդ մրցույթը և տեղի է ունեցել 2002 թվականի հունիսի 19-ին Գերմանիայի մայրաքաղաք Բեռլինի Konzerthau-ում։ Մրցույթի ազգային հեռարձակող կազմակերպությունը եղել է ARD։


== Արտաքին հղումներ ==
Պատանի երաժիշտների Եվրատեսիլի պաշտոնական կայք
Պատանի երաժիշտների ԵվրատեսիլArchived 2012-07-30 at Archive.is – Եվրոպական հեռարձակողների միություն
Այդագուլովո

Այդագուլովո (ռուս.՝ Айдагулово, բաշկիրերեն՝ Айҙағол), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 94 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թիլան Բլոնդո

Թիլան Բլոնդո (ֆր.՝ Thylane Léna Rose Blondeau, ապրիլի 5, 2001(2001-04-05), Էքս-ան-Պրովանս), ֆրանսիացի մոդել և դերասանուհի։


== Կենսագրություն ==
Թիլանը ծնվել է 2001 թվականի ապրիլի 5-ին։ Մայրը՝ ֆրանսուհի Վերոնիկա Լյուբրին (ֆր.՝ Véronika Loubry), նախկինում հեռուստահաղորդավարուհի էր, այժմ ապագա մայրերի և երեխաների հագուստի դիզայներ է։ Հայրը՝ Պատրիկ Բլոնդոն (ֆր.՝ Patrick Blondeau), հայտնի ֆուտբոլիստ է։ Թիլանն ունի կրտսեր եղբայր՝ Այրթոն Ռոմերոն, որը ծնվել է 2007 թվականին։


=== Գործունեություն ===
Թիլանը աշխարհի ամենաբարձր վարձատրվող երիտասարդ մոդելներից մեկն է։ Ֆոտոմոդելի գործունեությունը սկսել է 4 տարեկանում։ Համագործակցել է Ժան Պոլ Գոտյեի հետ։ 10-ամյա Թիլանի լուսանկարները, որոնք հրապարակվեցին «Vogue» ամսագրում, վրդովմունքի ալիք առաջացրին։ Ամսագրին մեղադրանք ներկայացվեց մանկապղծության համար։
2014 թվականի սկզբին՝ 12 տարեկան հասակում, Թիլանը պայմանագիր կնքեց «IMG Models» միջազգային մոդելային գործակալության հետ, որի հետ սկսեց աշխատել 15 տարեկանից։
Թիլանը եղել է այնպիսի բրենդերի դեմքը, ինչպիսիք են «Lacoste»-ն, «Hugo Boss»-ը, Ժան Պոլ Գոտյեն, «Ralph Lauren»-ը, «Massimo Dutti»-ն, «Pull&Bear»-ը, «Paul&Joe sister»-ը և շատ ուրիշներ։
Թիլան Բլոնդոն հայտնվել Է «Vogue», «L’Officiel Enfants», «Jalouse Magazine», «L’Officiel Paris», «Marie Claire» ամսագրերի շապիկներին։
Ներկայումս համագործակցում է «Chanel», «Little Eleven Paris», «H&M», «Dolce&Gabbana», «L’Oréal» ընկերությունների հետ։
2014 թվականի հունիսին Բլոնդոն ստացավ Գաբրիելի դերը «Բել և Սեբաստյան» («Belle et Sébastien: l’aventure continue») ֆիլմում, որի պրեմիերան կայացավ 2015 թվականի դեկտեմբերին Եվրոպայում։


== Ծանոթագրություններ ==


== Արտաքին հղումներ ==
Պաշտոնական կայք Archived 2012-05-05 at the Wayback Machine.
Թիլան Բլոնդոյի լուսանկարներ
Տրիմիթուսա

Տրիմիտուսա (հուն․՝ Τριμιθούσα), գյուղ Կիպրոսի Հանրապետության Պաֆոսի շրջանում։ Նախկինում եղել է թուրքական գյուղ։ Այժմ լքված գյուղ է։ Գտնվում է Լիսոս գյուղից 6 կմ դեպի հարավ-արևմուտք։


== Ժողովրդագրություն ==


== Ծանոթագրություններ ==
Էջե Թեմելքուրան

Էջե Թեմելքուրան (թուրքերեն՝ Ece Temelkuran, հուլիսի 22, 1973(1973-07-22), Իզմիր, Թուրքիա), թուրք լրագրող և գրող։ 2000-2009 թվականներին եղել է «Milliyet», իսկ 2009-2012 թվականների հունվար ամսին՝ «Habertürk» թերթերի սյունակագիր։ 2010-2011 թվականներին աշխատել է Habertürk TV-ում որպես հաղորդավար։ Հեռացվել է «Habertürk-ից», 2011 թվականի դեկտեմբերին Ուլուդերեի ջարդերից հետո, կառավարությանն ուղղված քննադատական հոդվածներից հետո։ Երկու անգամ հռչակվել է «Թուրքիայի ամենաշատ կարդացվող քաղաքական սյունակագիր»։ Նրա սյունակները հրապարակվել հանրահայտ այնպիսի լրատվամիջոցներում, ինչպիսիք են The Guardian-ը և Le Monde Diplomatique-ը։
Ավարտելով Անկարայի համալսարանի իրավագիտության ֆակուլտետը՝ Թեմելքուրանը դարձել է շուրջ 12 գրքերի հեղինակ, ներառյալ անգլերենով հրապարակված երկու աշխատություններ (Deep Mountain, Across the Turkish-Armenian Divide, Verso 2010, և Book of the Edge, BOA Editions 2010)։ 2008 թվականին եղել է «Reuters» գործակալության ժուռնալիստիկայի ուսումնասիրության ինստիտուտի հրավիրովի դասախոս, որի ընթացքում նա գրել է «Խորը լեռներ․ հայ-թուրքական սահմանաբաժանը» աշխատությունը։ Նրա մի քանի գրքեր, ներառյալ «Ինչ եմ պատրաստվում քեզ ասել» աշխատությունը պատմում է թուրք քաղբանտարկյալների հացադուլների մասին։ 2008 թվականին պարգևատրվել է Թուրքիայի մարդու իրավունքների ասոցիացիայի «Այշե Զարաքոլուի մտքի ազատություն» մրցանակով։
Իր առաջին՝ «Հնչում է ինչպես բանանը» աշխատությունը տպագրվել է 2010 թվականին և թարգմանվել արաբերեն ու լեհերեն։
2018 թվականին Թեմելքուրանի «Դարձ» վեպը թարգմանվել և տպագրվել է հայերեն։ Այն պատմում է 1980 թվականի հեղաշրջմանը նախորդող իրադարձությունների մասին Անկարայում ապրող երեխաների՝ Ալիի ու Այշեի աչքերով։
2019 թվականին նա տպագրել է «Ինչպես կորցնել երկիրը․ 7 քայլ ժողովրդավարությունից դեպի բռնապետություն» աշխատությունը, որը պատմում է աջաթևյան պոպուլիզմի աճի և դրա ընդհանուր ազդեցության վերաբերյալ։


== Ծանոթագրություններ ==
Բրիստոլ հյուրանոց

«Բրիստոլ» հյուրանոց (ԽՍՀՄ օրոք կոչվել է «Կրասնայա»), Օդեսայում գտնվող պատմական նշանակության հյուրանոց, որը տեղակայված է Պուշկինի փողոց 15 հասցեում՝ վերջինիս ու Իվան Բունինի փողոցների խաչմերուկին։


== Պատմություն ==
Հյուրանոցը կառուցվել է 1898 թվականից 1899 թվականն ընկած ժամանակահատվածում՝ ճարտարապետներ Ալեքսանդր Բերնարդացցիի և Ադոլֆ Մինկուսի նածագծով՝ Առևտրական նոր բորսայի շենքի դիմաց և Պետական բանկի հարևանությամբ․ այն այդ ժամանակ հավարվում էր Օդեսայի ամենաշքեղաշուք հյուրանոցը։ Այն Օդեսայում առաջին քառահարկ հյուրանոցն էր։
Ներկայումս հյուրանոցի շենքն ունի "ճարտարապետական հուշարձանի" կարգավիճակ։ 2002 թվականից 2010 թվականներին հյուրանոցը փակվել է վերակաուցման նպատակով, որից հետո հյուրանոցին շնորհվել է 5 աստղ։ Հյուրանոցի բացումը տեղի է ունեցել 2010 թվականի դեկտեմբերի 15-ին, նրան են վերադարձրել պատմական՝ "Բրիստոլ" անվանումը, որը ժամանակին փոխառվել է Վիեննայում գտնվող համանուն հյուրանոցից։ "Բրիստոլը" մտնում է օդեսացի գործարարներ Բորիս Կաուֆմանին և Ալեքսանդր Գրանովսկուն պատկանող հյուրանոցային ցանցի մեջ․ նրանց են պատկանում նաև "Լոնդոնյան" (Օդեսա) և "Պրեզիդենտ Հոթել" (Կիև) հյուրանոցները։ Հյուրանոցների ղեկավարումն իրակացնում է գործարարաներին պատկանող  Vertex Hotel Group Archived 2015-11-30 at the Wayback Machine. ընկերությունը։ Սեփականատերերը չեն հրապարակում հյուրանոցի վերականգնմանը ծասխված միջոցները, բայց շուկայական մասնագետները աշխատանքների ամբողջությունը գնահատում են 10-20 միլիոն դոլարից ոչ պակաս։ Վերակառուցման ընթացքում դժբախտ պատահար է տեղի ունեցել․ փլուզվել են կենտրոնական մարմարե սանդուղքի բոլոր 4 վանդակները, որի արդյունքում մեկ մարդ է մահացել։
Սեփականատերերը "Բրիստոլ" հյուրանոցի ղեկավարումը հանձնել են Starwood Hotels and Resorts Worldwide միջազգային հյուրանողային օպերատորին։ 2014 թվականի մարտի 1-ին հյուրանոցը վերանվանվել է Hotel Bristol, a Luxury Collection Hotel, Odessa և անցել այդ օպերատորի ենթակայության տակ։


== Վերակառուցում ==
2010 թվականի դեկտեմբերի 15-ին՝ ինը տարի տևողությամբ վերակառուցումից հետո հանրաճանաչ "Բրիստոլ" հյուրանոցը վերաբացվել է։ Նորացված "Բրիստոլը" Օդեսայի երրորդ 5-աստղանի հյուրանոցն է։ Այն համարյա ամբողջությամբ նույնական է Բերնարդացցիի կառուցած հյուրանոցին։ Հյուրանոցի իտալական կահավորումն ապահովել է Angelo Cappellini միջազգային ճանաչում ունեցող կազմակերպությունը։ Ի դեպ, պատմական "Բրիստոլը" ևս կահավորված էր նույն արտադրողի կահույքով։ Ներքին հարադրումը վերարտադրվել է ըստ արխիվային լուսանկարների։ Հյուրանոցի կահավորման բազում իրեր, օրինակ, մարմարը, ջահերը, սանհանգույցները, գորգերը, մետաքսե պաստառները, բերված են Իտալիայից։ Ճարտարագետները վերակառուցումը գնահատում են 17,5 միլիոն դոլար։


== Հյուրանոցի հայտնի հյուրեր ==
Անրի Բարբյուս
Թեոդոր Դրայզեր
Ջեյմս Օլդրիջ
Վիլլի Բրեդել
Սոնյա Ոսկեձեռիկ


== Պատկերասրահ ==


== Հյուրանոցն արվեստում ==
Սերգեյ Սոլովյովի՝ "Անմիջական ժառանգորդուհի" ֆիլմի մի շարք գործողություններ տեղի են ունենում հյուրանոցի ռեստորանում։
"Դեժա վյու" ֆիլմի գլխավոր հերոս Ջոնի Պոլլակը Օդեսա ժամանելիս բնակություն է հաստատում  «Чэрвоный» հյուրանոցում․ անվանումը ուկրաիներենից թարգամանաբար նշանակում է ""Կարմիր" հյուրանոց"։


== Ծանոթագրություններ ==
Մասլորենս

Մասլորենս  (կատ.՝ Masllorenç), մունիցիպալիտետ Իսպանիայում։ Գտնցում է Լյեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 6,55 կմ²։ Բնակչությունը՝ 526 մարդ (ըստ 2010 թվականի տվյալների)։


== Արտաքին հղումներ ==
պաշտոնական կայք
Informació general Archived 2008-05-17 at the Wayback Machine.
Patrimoni arquitectònic de Masllorenç
Էժեն Ստոֆել

Էժեն Ստոֆել (ֆր.՝ Eugène Georges Henri Céleste Stoffel, մարտի 14, 1821(1821-03-14), Արբոն - ապրիլի 4, 1907(1907-04-04), Փարիզ), ֆրանսիացի ռազմական գործիչ, հնագետ, գրող։


== Կենսագրություն ==
Էժեն Ստոֆելը ծնվել է շվեյցարական 4-րդ գնդի գնդապետ Ավգուտին Ստոֆելի ընտանիքում, զինվորական Քրիստոֆ Անտոն Յակոբ Ստոֆելի զարմիկն է։ Մինչև զինվորական կարիերան սկսելը սովորել է Փարիզի պոլիտեխնիկական դպրոցում։ Եղել է հեծելավաշտի առաջնորդ, Նապոլեոն III-ի սպաներից, այնուհետև՝ փոխգնդապետ, 1866 թվականի դեկտեմբերի 21-ին նշանակվել է Բեռլինում Ֆրանսիայի ռազմական կցորդ։ Այս պաշտոնը զբաղեցնելու տարիներին գրել է Պրուսիայի մասին իր դիտարկումները։
1871 թվականի Փարիզի կոմունայի ժամանակ դարձել է գնդապետ, կազմակերպել է Ավրոն բարձրավանդակի պաշտպանությունը, որն անցել է անօգուտ։ 1872 թվականին պաշտոնաթող է եղել, ներգրավվել քաղաքականության մեջ և առանց որևէ հաջողության մասնակցել 1873 թվականի օրենսդրական ընտրություններին։
Ստեֆելը Նապոլեոն III քարոզարշավների ժամանակ հայտնի է եղել նաև իր կատարած պեղումներով, մասնավորապես Ջերգովի և Ալեզիի ճակատամարտերի վայրերում։ Եղել է պեղումները ղեկավարող խմբի տնօրեն։
Շրջագայել է Իսպանիայում, ուսումնասիրել ճակատամարտերի վայրերը (Lleida, մ. թ. ա. 49 և Montilla մ. թ. ա. 46)։


== Երկեր ==
Étude sur l'emplacement d'Alésia, Paris, 1862.
Rapports militaires écrits de Berlin 1866-1870, Paris, 1871.
Histoire de Jules César, 1887.
De la possibilité d'une future alliance franco-allemande, 1890.
Guerre de César et d'Arioviste et premières opérations de César en l'an 702, 1891.


== Գրականություն ==
Granger, Catherine (2005). L'empereur et les arts: la liste civile de Napoléon III (en francés). Librairie Droz.
Díaz-Abdreu García, Margarita; Mora, Gloria; Cortadella, Jordi (2009). Diccionario histórico de la arqueología en España: (siglos XV-XX). Marcial Pons Historia. ISBN 9788496467453.
Ravel, Alain-Georges (2004). Stoffel, un homme lige de Napoléon III (en francés). Theles.


== Ծանոթագրություններ ==


== Արտաքին հղումներ ==

Sébastien Laurent, Politiques de l'ombre. L'Etat et le renseignement en France, Fayard, 2009.
Catherine Granger, L'empereur et les arts: la liste civile de Napoléon III, Librairie Droz, 2005, p. 355.
Աղնջաձոր (գետակ)

Անվան այլ կիրառումների համար տե՛ս՝ Աղնջաձոր (այլ կիրառումներ)Աղնջաձոր, գետակ Արաքսի ավազանում, Արփա գետի աջակողմյան վտակ Եղեգիսի օժանդակը։ Վերջինիս է միանում Վայոց ձորի մարզի Շատին գյուղից հյուսիս։


== Ծանոթագրություններ ==
Բերեժոկ (գյուղ, Կարդիմովսկի շրջան)

Անվան այլ կիրառումների համար տե՛ս՝ ԲերեժոկԲերեժոկ (ռուս.՝ Бережок), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրոս Գալֆայան

Վիքիպեդիայում կան հոդվածներ  Գալֆայան ազգանունով այլ մարդկանց մասին:Պետրոս Գալֆայան (հունվարի 30, 1868(1868-01-30), Իջմե, Խարբերդ, Օսմանյան կայսրություն - 1915, Այաս, Թուրքիա), հայ մշակութային գործիչ։


== Կենսագրություն ==
Ծնվել է Խարբերդի շրջանի Իջմե գյուղում։ Փոքր հասակից տեղափոխվել է Պոլիս, սովորել Խորենյան դպրոցում։ Ավարտելով ուսումը՝ զբաղվել է մանկավարժական աշխատանքով, բաց արել թաղային մանկապարտեզ։ Մասնակցել է 1896 թվականի քաղաքական ցույցին, փախել Ռումինիա, այնտեղից՝ Լոնդոն։ Ապա՝ մեկնելով Բուլղարիա, հրատարակել է «Վերածնություն» շաբաթաթերթը, որը հետո շարունակել է Փարիզում «Ապագա» անունով։ Օսմանյան սահմանադրությունից հետո վերադարձել է Պոլիս, 1915 թվականի ապրիլի 24-ի գիշերը ձերբակալվել է և նահատակվել։


== Աղբյուրներ ==
Խոստումը (ֆիլմ, 2016)

«Խոստում» (անգլ.՝ The Promise), 2016 թվականին ամերիկացի ռեժիսոր Թերի Ջորջի նկարահանած հայոց ցեղասպանության մասին պատմող պատմական դրամա։
«Խոստում» ֆիլմի համաշխարհային պրեմիերան տեղի է ունեցել 2016 թվականի սեպտեմբերի 11-ին՝ Տորոնտոյի միջազգային կինոփառատոնի ժամանակ։
Հայաստանում ֆիլմի պրեմիերան տեղի է ունեցել 2017 թվականի ապրիլի 27-ին։ Ֆիլմը ցուցադրվել է հայերեն, անգլերեն և ռուսերեն լեզուներով։ Անգլերեն ցուցադրումները կարող են պարունակել ռուսերեն ենթագրեր։


== Սյուժե ==
Ֆիլմի իրադարձությունները ծավալվում են Օսմանյան կայսրության վերջին օրերին։ Ֆիլմը ներկայացնում է սիրային եռանկյունի Կոստանդնուպոլիս բժշկություն ուսումնասիրելու համար մեկնած հայ դեղագործ Միքայելի, Փարիզում սովորած հայ նկարչուհի Աննայի և ամերիկացի ֆոտոլրագրող Քրիսի միջև։


== Դերակատարներ ==


== Կերպարների կրկնօրինակում ==


=== Տեղեկություն հայկական կրկնօրինակման մասին ===
Ֆիլմը հայերեն կրկնօրինակվում է Շարմ Հոլդինգ ընկերության պատվերով «Արդինի» ստուդիայի կողմից «Հանրային Հեռուստաընկերության» դերասանական և թարգմանչական բազայի հիման վրա։ Հայաստանի տարածքում դիստրիբուցիոն իրավունքները պատկանում են Շարմ Հոլդինգին, որը կնքել է պայմանագիր ռուսական Ցենտրալ Փարթներշիփ ընկերության հետ։
Կրկնօրինակումը կատարվել է 2017 թվականին։


== Նկարահանումներ ==
Ֆիլմը նկարահանվել է Քըրք Քըրքորյանի նախաձեռնությամբ։ Նկարահանումներն սկսվել են 2015 թվականի աշնանը Պորտուգալիայում և Կանարյան կղզիներում։ Վերանկարահանումները տեղի են ունեցել Նյու Յորքում մայիսին և ավարտվել 2016 թվականի հունիսին։


== Ծանոթագրություններ ==


== Արտաքին հղումներ ==
Ֆիլմը Տորոնտոյի միջազգային կինոփառատոնի կայքում
Հայոց ցեղասպանության մասին պատմող հոլիվուդյան «Խոստումը» դրաման կարող է հավակնել «Օսկարի»
Նիկոլաս Նարտի

Նիկոլաս Թերկելսեն Նարտի (դան․՝ Nikolas Terkelsen Nartey, փետրվարի 22, 2000(2000-02-22), Bagsværd, Գլադսաքսե, Մայրաքաղաքային տարածաշրջան, Դանիա), գանական ծագմամբ դանիացի ֆուտբոլիստ, «Շտուտգարտ» ակումբի կիսապաշտպան։


== Ակումբային կարիերա ==

Նարտին «Կոպենհագեն» և «ԱԲ Գլադսաքս» ակումբների սան է։ 2017 թվականի հունվարին նրան նկատել են «Քյոլն»-ի սկաուտները և հրավիրել են գերմանական թիմի ակադեմիա։ Տրանսֆերի գումարը կազմել է 4 միլիոն դանիական կրոն։ Նոեմբերի 26-ին մայրքաղաքային «Հերտա» ակումբի դեմ խաղում նա նորամուտ է ունեցել Բունդեսլիգայում։ Մրցաշրջանի արդյունքներով թիմը դուրս է մնացել էլիտայից, բայց դրանից հետո Նիկոլասը չի կարողացել հաղթել հիմնական կազմում մնալու մրցակցությունը։ 2019 թվականի ամռանը Նարտին տեղափոխվել է «Շտուտգարտ»՝ ստորագրելով չորսամյա պայմանագիր։ Խաղային պրակտիկա ստանալու համար Նիկոլասը վարձակալության է տրվել «Հանզա» ակումբում։ Սեպտեմբերի 15-ին «Այնտրախտ Բրաունշվեյգ» ակումբի դեմ մրցախաղում նորամուտ է ունեցել Գերմանիայի երրորդ լիգայում։ Նոյեմբերի 9-ին «Դույսբուրգ» ակումբի դեմ խաղում Նիկոլասը խփել է իր առաջին գոլը «Հանզա» ակումբի կազմում։ 2020 թվականի ամռանը «Զանդհաուզեն» ակումբը վարձակալել է Նարտիին։ Սեպտեմբերի 19-ին «Դարմշտարտ 98» ակումբի դեմ մրցախաղում նա նորամուտ է ունեցել նոր ակումբի կազմում։
2021 թվականի ամռանը Նարտին վերադարձել է «Շտուտգարտ» ակումբում։ Հոկտեմբերի 2-ին «Հոֆենհայմ»-ի դեմ խաղում նորամուտ է ունեցել հիմնական կազմում ։


== Միջազգային կարիերա ==
2021 թվականին Նարտին Դաինայի երիտասարտական հավաքականի կազմում մասնակցել է Եվրոպայի երիտասարտական առաջնությանը Հունգարիայում  և Սլովենիայում։ Մրցախաղում նա խաղացել է Ֆրանսիայի, Գերմանիաի և Ռուսաստանի թիմերի դեմ մրցախաղում։


== Ծանոթագրություններ ==


== Արտաքին հղումներ ==
Статистика на soccerway
Nikolas Nartey
Գիբսոն շրջան (Ինդիանա)

Անվան այլ կիրառումների համար տե՛ս՝ Գիբսոն շրջան (այլ կիրառումներ)Գիբսոն շրջան (անգլ.՝ Gibson County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.362 կմ² է, բնակչությունը՝ 38.700 մարդ (2010 թ. տվյալներով)։ Շրջկենտրոնն է Պրինկետոն բնակավայրը։ Կազմավորվել է 1813 թ.։
Տիգրան Գ

Տիգրան Գ, (ծն.թ. անհայտ մ.թ.ա. 50 ական. թթ..–մ.թ.ա. 8), Հայոց թագավոր մոտ մ.թ.ա. 20 թվականից։ Արտաշեսյան հարստությունից, Արտավազդ Բ–ի որդին։ Հաջորդել է ավագ եղբորը՝ Արտաշես Բ–ին։ Մ.թ.ա. 34 թվականին հոր և կրտսեր եղբոր՝ Արտավազդի հետ, Անտոնիոսը գերեվարել է Եգիպտոս։ Մ.թ.ա. 31 թվականի Ակտիումի ճակատամարտից հետո Գայոս Օկտավիանոս կայսեր կարգադրությամբ տարվել է Հռոմի և դաստիարակվել նրա պալատում։ Տիգրան Գ Հռոմի ձեռքին դարձել է հայկական գահի հավակնորդ, ընդդեմ Արտաշես Բ–ի, որը վարում էր հակահռոմեական քաղաքականություն։ Արտաշես Բ–ին տապալելու և Տիգրան Գ–ին գահ բարձրացնելու նպատակով, մ.թ.ա. 20 թվականին Օգոստոս Օկտավիանոսը իր որդիների գլխավորությամբ խոշոր բանակ է ուղարկել Հայաստան։ Նույն ժամանակ, հռոմեական կողմնորոշում ունեցող ուժերը դավադրաբար սպանել են Արտաշես Բ–ին և դիմել Օգոստոս Օկտավիանոսին, խնդրելով Տիգրան Գ–ին հռչակել Հայոց թագավոր, որն իրականացրել է Տիբերիոսը։ Այդ քայլը Հռոմում դիտվել է մեծ նվաճում և շուքով նշել։ Հայաստանը թուլացնելու նպատակով Հռոմը նրանից անջատել է Ատրպատականը և այնտեղ թագավոր հռչակել իր դրածո Արիոբարզանին։ Սակայն Տիգրան Գ չի դարձել Հռոմի հլու կամակատարը։ Իսկ մ.թ.ա. 10 թվականին ընդհանրապես հրաժարվել է հռոմեական կողմնորոշումից և վարել անկախ քաղաքականություն։ Տիգրան Գ–ի վերակողմնորոշման վկայությունն են պարթևական ոճով հատած նրա դրամները, որոնց վրա ի տարբերություն արտաշեսյան ավանդական դրամների, նա պատկերված է կարճ մորուքով և արևելյան հանդերձանքով։ Առանձնակի հետաքրքրություն են ներկայացնում այն դրամները, որոնց մի երեսին Տիգրան Գ պատկերված է ամբողջ հասակով, դեպի ձախ դարձած՝ հագին երկար պատմուճան, գլխին՝ Հայոց ավանդական թագը, աջ ձեռքը առաջ պարզած, իսկ ձախով երկար գավազան բռնած, մյուս երեսին՝ հաղթանակի թևավոր դիցուհին կամ առյուծի գլուխ։ Տիգրան Գ–ին հաջորդել են որդին՝ Տիգրան Դ–ն և դուստրը՝ Էրատոն։


== Գրականություն ==
Դիոն Կասսիոս. Հռոմեական պատմություն, Երևան, 1976 (Օտար աղբյուրները Հայաստանի և հայերի մասին 9, Հին հունական աղբյուրներ 1)։
Հրանտ Արմեն, Անկումն Արտաշեսեան հարստութեան, Բեյրութ, 1967։
Մանանդյան Հ., Քննական տեսություն հայ ժողովրդի պատմության, Երևեր հ. 1, Երևան, 1977։
Մանասերյան Ռ., Հայաստանը Արտավազդից մինչև Տրդատ Մեծ, Երևան, 1997։
Ֆրիզենայմ (Ստորին Հռենոսի գավառ)

Ֆրիզենայմ (ֆր.՝ Friesenheim), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 641 մարդ, բնակչության խտությունը` 53.28 մարդ/կմ²: Բնակավայրը զբաղեցնում է 12.03 կմ² տարածք:


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 31 կմ հարավ:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 415 աշխատունակ (15-64 տարեկան)  բնակիչ, որոնցից ակտիվ էին 328-ը, իսկ ոչ ակտիվները` 87: Ակտիվության ցուցանիշը կազմում է 79,0 %: 328 աշխատունակ մարդկանցից աշխատել է 304 անձ (174 տղամարդ և 130 կին): Գործազուրկ են եղել 24 անձ (13 տղամարդ և 11 կին): 87 անաշխատունակներից 29-ը եղել են աշակերտներ կամ ուսանողներ, 31-ը` թոշակառուներ, իսկ 27-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անտիգուա և Բարբուդայի դրոշ

Անտիգուա և Բարբուդայի ազգային դրոշը Անտիգուա և Բարբուդայի պաշտոնական պետական խորհրդանիշերից մեկն է։ Ընդունվել է 1967 թվականին։ Լայնքի և երկայնքի հարաբերակցությունը 2։3 է։ Անտիգուա և Բարբուդայի դրոշի վրա պատկերված է արև, սև
, կապույտ և սպիտակ հորիզոնական շերտ և երկու կողմից կարմիր դաշտ։ Արևը խորհրդանշում է նոր դարաշրջանի հավատալիք, սևը` սևամորթ ժողովուրդը, կապույտը` հույսը և Կարիբյան ծովը, սպիտակը` ավազը, կարմիրը կազմում է V տառը, որը խորհրդանշում է հաղթանակը (անգլերեն` victory), իսկ կարմիրը խորհրդանշում է ժողովրդի ուժը։
Կոորդինատների արեգակնակենտրոն համակարգ

Կոորդինատների արեգակնակենտրոն համակարգ, աստղագիտական կոորդինատների համակարգ։ Կոորդինատների արեգակնակենտրոն համակարգում որոշվում է երկնային մարմինների դիրքը Արեգակի կենտրոնի նկատմամբ։ Գոյություն ունեն արևակենտրոն ուղղանկյուն և ոլորտային կոորդինատների համակարգեր։ Կոորդինատների արեգակնակենտրոն համակարգում որպես հիմնական հարթություն ընդունվում է խավարածրի հարթությունը։
Թուլումբա

Թուլումբա (թուրքերեն՝ tulumba tatlısı), աղանդեր բալկանյան և թուրքական խոհանոցից, հայտնի է Ադրբեջանում, Ալբանիայում, Հերցեգովինայում, Բուլղարիայում, Կիպրոսում, Թուրքիայում և Մակեդոնիայում։


== Պատրաստման եղանակը ==
Թուլումբա պատրաստված է անթթխմորից։ Խմորը կտրատել մինչև 5սմ կտորների, խողովակների կամ գլանների ձևով։
Տապակել այնքան մինչև դառնա դարչնագույն, ապա շաղ տալ քաղցր օշորոկ։ Պատրաստի աղանդերը կարող են դնել սեղանին, այն ժամանակ մինչև ամբողջությամբ սառչի։


== Տես նաև ==
Չակ-չակ


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Рецепт на сайте Поварёнок.ру
Видеорецепт на сайте e-da.tv Archived 2011-07-12 at the Wayback Machine.
Receta de tulumba Archived 2014-11-11 at the Wayback Machine. (inglés)
Рецепт за тулумбе(չաշխատող հղում)
Рецепт за тулумбе на -{bgkulinar.net}- Archived 2007-12-15 at the Wayback Machine.
Բոլսթերլանգ

Բոլսթերլանգ (գերմ.՝ Bolsterlang), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 11 1089 մարդ (ըստ 2010 թվականի դեկտեմբերի 31-ի) Տարածքը կազմում է 20.33 կմ²։ Պաշտոնական կոդ՝ 09 7 80 116։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
պաշտոնական կայք
Ծածուր

Ծածուր, հայկական արական անուն։ Աստվածատուր անվան կրճատ ձևն է։ Ծատուր ձևն առաջին անգամ հիշատակվել է 1343 թվականին, սակայն Տատուր ձևը՝ 1335 թվականից է։ Ծածուր ձևը հիշատակված է 2 անգամ։


== Գործածություններ ==
Ծածուր, կրոնավոր, մերձավոր Ստեփաննոսի, ով ստացավ մի ժողովածու 1360 թվականին։
Երկրորդ անգամ հիշատակվել է Ծածրոյ ձևով։


== Ծանոթագրություններ ==
Էլեն Անդրե

Էլեն Անդրե (ֆր.՝ Ellen Andrée, իրականում Hélène André, մարտի 7, 1856(1856-03-07), Փարիզի 3-րդ շրջան, Փարիզ - դեկտեմբերի 9, 1933(1933-12-09), Փարիզի 9-րդ շրջան, Փարիզ), ֆրանսիացի դերասանուհի և մոդել։  Նա որպես մոդել ներկայացավ այնպիսի հայտնի իմպրեսիոնիստական ​​վարպետների համար, ինչպիսիք են Էդուարդ Մանեն, Էդգար Դեգան և Պիեռ Օգյուստ Ռենուարը։ Հենց այս փաստն է, և ոչ թե Էլենի հաջող երկարամյա թատերական կարիերան, որը նրան հետաքրքիր է դարձնում ժամանակակիցների համար։


== Կենսագրություն ==
Էլեն Անդրեն ծնվել է 1857 թվականին Փարիզի Ժոֆուրա-Մարի թաղամասում։ Նրա ծագման և երիտասարդության մասին միայն մասնատված և հակասական տեղեկություններ է պահպանվել, հիմնականում ՝ Ամբրուազ Վոլարի շնորհիվ, ով 1910 թվականին շփվել է  Էլենի հետ Ռենուարի և արվեստի պատմաբան Ադոլֆ Թաբարդի կենսագրությունը կազմելիս, որը հարցազրույց է վերցրել միարժամանակ մշակել է հետ Մանեի կենսագրությունը։ Ջոն  Քոլինզն իր գրքում նշում է, որ Էլենի հայրը սպա է, իսկ մայրը `մեծ խանութի հրուշակեղենի բաժնի վաճառողուհի։ Այնուամենայնիվ, Էդուարդ Մանեի գրառումներում նշվում է, որ Էլենի հայրը նկարիչ Էդմոնդ Անդրեն է։ Ըստ իր իսկ խոսքերի, նա պետք է դառնար տարրական դասարանների ուսուցիչ, բայց մաթեմատիկայից թույլ գիտելիքների պատճառով այս գաղափարը մերժվել է, և նա աշխատանքի է անցել որպես մոդել ՈՒորտայի տիկնանց նորաձևության խանութում։
1870-ականների կեսերից նա հաճախ է այցելում «Նոր Աթենք» սրճարան ՝ գեղարվեստական ​​բոհեմների սիրված հանդիպման վայրը:Էլենի այս պահվածքն այդ ժամանակ անսովոր էր։ Լավ ընտանիքի չամուսնացած կինը չպետք է այդպիսի վայրերում հայտնվեր առանց ուղեկցության, միայն մարմնավաճառները կամ աշխատավոր դասի ներկայացուցիչները կարող էին միայնակ այցելել այդ հաստատություններ։ Այդ պատճառով քիչ հավանական է, որ Էլեն Անդրեն իր ծննդյան տարեթիվը նշեր 1862 թվականին։ Քանի որ նա 1875 թվականին արդեն նկարվել է Մանեի մոտ, նա այդ ժամանակ ընդամենը 13 տարեկան էր։ Ոչ Մանեի կտավի վրա հայտնվելը, ոչ էլ սրճարան այցելելը չեն համապատասխանում այդ տարիքին։ Նոր Աթենք սրճարանում, Մանեից բացի, նա հանդիպել է Էդգար Դեգասին և Օգյուստ Ռենուարին, որոնց համար աշխատել է նաև որպես մոդել։ Այս տեսակի գործունեության նախապայմանը, ինչպես նշում է արվեստի պատմաբան Ֆրանսուազա Կաչենը, ոչ թե գեղեցկությունն էր կամ լավ կազմվածքը, այլ Էլենի որոշակի դիրքում սառչելու ունակությունն էր և «ինչ-որանկրկնելի բան» արտաքին տեսքում։
Նա իր նորամուտը նշել է Պալեիսի թագավորական թատրոնում (1879)։ Մոտ է եղել նատուրալիզմի թատրոնին, խաղացել է Ազատ թատրոնում ՝ Անդրե Անտուանի հետ, խաղացել դերեր Պոլ Բուրժեի, ժուլիա  Ռենարի, Անրի Բատայի, Ժորա  Քորթելինի, Սաշա Գիթրիի և այլնի։ Նա հանդես է եկել «Ֆոլի Բերժե» կաբարեում։
Իմպրեսիոնիստների շրջանում նա հայտնի է  դարձել որպես մոդել։ Հյուրընկալվել է Ռենուարի, Դեգայի, Մանեի, ժերվայի և այլ նկարիչների համար։


== Մոդել ==


=== Մանե ===

		
		
		
		


=== Դեգա ===


=== Ռենուար ===


== Հետաքրքիր փաստեր ==
Էլեն Անդրեն Սյուզեն Վրիլանդի «Ռոուերս նախաճաշ» պատմավեպի առաջին դերասանուհիներից է (2007)։ Դեյվիդ Արկետի «Սիրահարված պալատական» պատմական ֆիլմում է խաղացել (2008):Էլեն Անդրեն կատարել է Կենոն Փեյջը։


== Ծանոթագրություններ ==


== Արտաքին հղումներ ==
Основные роли 1898—1923(ֆր.)
Фотографии
Բալանովկա

Բալանովկա (ուկրաիներեն՝ Баланівка), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1015 թվականին։
2001 թվականի տվյալներով Բալանովկա գյուղում բնակվում էր 3 610 մարդ։ Բնակավայրը զբաղեցնում է 73,6 կմ² տարածք։ Բնակչության խտությունը կազմում էր 49,05 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անանյան

Անանյան, հայկական ազգանուն։


== Ազգանունը կրողներ ==
Անահիտ Արշակի Անանյան (1900-1987), հայ բանջարաբույծ-սելեկցիոներ։
Արամ Լևոնի Անանյան (ծնվ. 1980), հայ պատմաբան, հասարակական-քաղաքական գործիչ։
Արմեն Արտեմի Անանյան (1896-1958), պետական և կուսակցական գործիչ։
Գագիկ Դավթի Անանյան (1962-1993), հայ ազատամարտիկ։
Գառնիկ Գուրգենի Անանյան (1934-2007), հայ գրականագետ, հրապարակախոս։
Գարեգին Գրիգորի Անանյան (?-1919), մանկավարժ։
Գարիկ Ալեքսանդրի Անանյան (1966-1993), հայ ազատամարտիկ։
Գարուշ Գուրգենի Անանյան (1938), լրագրող։
Գենադի Ալեքսանդրի Անանյան (1958-անհայտ), հայ ազատամարտիկ։
Գրիգոր Անանյան (1770-1865), արքունի հայ բժիշկ։
Ժիրայր Հրայրի Անանյան (1934-2004), հայ դրամատուրգ։
Լևոն Զաքարի Անանյան (1946-2013), հայ լրագրող, հրապարակախոս, թարգմանիչ։
Կառլեն Մարտիրոսի Անանյան (1924-2011), ճարտարապետ։
Հրայր Սարգսի Անանյան (1913- ՞), հայ մանկավարժ, Երկրորդ համաշխարհային պատերազմի մասնակից։
Մանվել Անանյան (1841-1909), ազգագրագետ, մանկավարժ, թարգմանիչ։
Մկրտիչ Անանյան (1715-1777), հայ բանասեր, բառարանագիր։
Մհեր Սանասարի Անանյան (ծնվ. 1968), հայ տնտեսագետ, իրավագետ։
Մովսես Մ. Անանյան (1840-ական թթ.-1910-ական թթ.), թղթակից, մանկավարժ։
Պայծառ Հակոբի Անանյան (1889-1988), դերասանուհի։
Պատո Ալեքսանդրի Անանյան (1911-1991), հայ բեմանկարիչ։
Պողոս Գրիգորի Անանյան (1922), հայ բանասեր։
Ջեմմա Գուրգենի Անանյան (ծնվ. 1931), ՀԽՍՀ և ՀՀ պետական և քաղաքական գործիչ։
Ռոբերտ Սարգսի Անանյան (1966-1992), հայ ազատամարտիկ։
Վախթանգ Ստեփանի Անանյան (1905-1980), արձակագիր, լրագրող։
Վարուժան Անանյան (20-րդ դդ.), գրող։
Վլադիմիր Ստեփանի Անանյան (?-1920-ական թթ.), խմբագիր, մշակութային գործիչ։


== Տես նաև ==
Անանիկյան
Տեր-Անանյան


== Ծանոթագրություններ ==